Trg sv.Nikole 5, 22305 Kistanje

Telefon: (022) 763055; Telefaks (022) 763053

OIB:41783102203; MB:2539535

E-mail:opcina@kistanje.hr

Povjerenstvo za provedbu javnog natječaja

KLASA:112-01/18-03/1

URBROJ:2182/16-03/5-18-2

Kistanje, 04. travnja 2018.g.

Sukladno članku 19. Zakona o službenicima i namještenicima u lokalnoj i područnoj samoupravi (regionalnoj) samoupravi („Narodne novine“ br 86/08, 61/11 i 04/18), načelnik Općine Kistanje raspisao je

**Javni natječaj za prijam u službu i imenovanju u Jedinstvenom upravnom odjelu Općine Kistanje** **(Narodne novine br.31/2018. od 04. travnja 2018.g.)**

Naziv upravnog odjela: **Jedinstveni upravni odjel Općine Kistanje**

**Naziv radnog mjesta:** VIŠI RUKOVODITELJ (ZAMJENIK PROČELNIKA JEDINSTVENOG UPRAVNOG ODJELA)

**Broj izvršitelja:** 1 izvršitelj/ica , na neodređeno vrijeme  
**Stručni uvjeti:**

– magistar struke ili stručni specijalist građevinskog, arhitektonskog ili drugog tehničkog smjera (VII stupanj)

– najmanje jedna godina radnog iskustva na odgovarajućim poslovima

– znanje rada na računalu (WORD, EXCEL)

– položen državni stručni ispit (osobe koje nemaju položen državni stručni ispit se mogu kandidirati, uz obvezu da ga polože u roku od godine dana od prijama u službu)

– vozački ispit B kategorije

Rok za podnošenje prijava je do 12.04.2018.g.

**UPUTE I OBAVIJEST KANDIDATIMA**

Ova obavijest i upute objavljeni su na web-stranici Općine Kistanje [www.kistanje.hr](http://www.kistanje.hr/)

i na oglasnoj ploči Općine Kistanje.

1. **Opis poslova radnog mjesta:**

Zamjenjuje pročelnika u upravljanju odjelom u skladu sa zakonom, odlukom o ustrojstvu i drugim propisima. Izrađuje troškovnike za izgradnju i/ili rekonstrukciju objekata komunalne infrastrukture i ostalih objekata u vlasništvu Općine Kistanje, obavlja nadzor i koordinaciju nabave i ugradnje građevinskog materijala pri gradnji i rekonstrukciji objekata Općine Kistanje. Vrši obračun za potrebe komunalnog doprinosa. Priprema stručna izvješća i vodi propisane evidencije, priprema nacrte odluka i drugih općih akata iz oblasti urbanizma i komunalnih poslova. Priprema rješenja u upravnom postupku, programe i druge stručne materijale iz oblasti komunalne djelatnosti i urbanizma. Prati stanje u oblasti vodoprivrede, građevinarstva, zaštite okoliša, urbanizma, komunalne infrastrukture glede provedbe utvrđene politike i propisa, te predlaže poduzimanje odgovarajućih mjera. Obavlja poslove iz svoje nadležnosti koji se odnose na prostorno planiranje i urbanizam. Obavlja i druge poslove u skladu sa zakonom, Statutom Općine, odlukama Općinskog vijeća te po nalogu načelnika, zamjenika načelnika i pročelnika.

1. **Podaci o plaći :**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Kistanje („Službeni vjesnik Šibensko-kninske županije“,broj 02/18). Slijedom toga plaću čini umnožak koeficijenta složenosti poslova radnog mjesta -1,94 i osnovice za izračun plaće u iznosu od 5.421,54 kuna bruto, uvećanu za 0,5 % za svaku navršenu godinu radnog staža. Osnovica za izračun plaće utvrđena je Odlukom Vlade Republike Hrvatske.

1. **Testiranje kandidata:**

Testiranje kandidata sastoji se od provjere znanja i sposobnosti bitnih za obavljanje poslova

radnog mjesta na koje se kandidat prima-pismeni test. Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz natječaja.

**Pravni izvori za pripremanje kandidata za testiranje:**

Pitanja kojima se testira provjera znanja i sposobnosti bitnih za obavljanje poslova radnog mjesta na koje se kandidat prima temelje se na slijedećim propisima:

iz Ustava Republike Hrvatske (NN br.56/90,135/97,8/98,113/00,124/00,28/01/41/01,55/01,76/10, 85/10,05/14)

iz Zakona o lokalnoj i područnoj (regionalnoj) samoupravi (NN 33/01,60/01,129/05,109/07,125/08, 36/09,150/11,144/12,19/13,137/15,123/17),

iz Zakona o službenicima i namještenicima u lokalnoj i područnoj(regionalnoj) samoupravi („NN“ br.86/08, 61/11 i 04/18),

iz Zakona o gradnji („NN“ 153/13, 20/17),

iz Zakona o prostornom uređenju („NN“ 153/13, 65/17),

iz Statuta Općine Kistanje.

**Pravila testiranja**

1.Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta (osobna iskaznica).

2. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.

3. Nakon uvodnih radnji, započinje testiranje na način da će kandidatima biti podijeljena

pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.

4. Za provjeru znanja i sposobnosti testiranjem dodjeljuje se od 1 do 10 bodova.

5. Smatra se da je kandidat položio test ako je od provjere navedene u točki 4. Postigao najmanje 50% ukupnog broja bodova.

Pismena provjera znanja traje 40 minuta.

Ukoliko kandidat ne pristupi prethodnoj provjeri znanja i sposobnosti, smatra se da je povukao prijavu na natječaj.

**INTERVJU**

1. Razgovor (intervju) se provodi samo s onim kandidatima koji su ostvarili 50% i više

broja bodova na testiranju.

2. Povjerenstvo za provedbu javnog natječaja kroz razgovor (intervju) sa kandidatima

utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova koje kandidat može postići testiranjem i intervjuom je 20.

Nakon provedenog postupka, Povjerenstvo za provedbu javnog natječaja utvrđuje rang listu kandidata prema broju ostvarenih bodova, te dostavlja načelniku Općine Kistanje rang listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Rezultati testiranja bit će objavljeni na web-stranici i oglasnoj ploči Općine Kistanje.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijamu u službu i imenovanju.

Načelnik Općine Kistanje donosi Rješenje o prijamu u službu i imenovanju koje se dostavlja svim kandidatima koji su se prijavili na natječaj.

Kandidat koji nije zadovoljan Rješenjem o prijamu u službu i imenovanju izabranog kandidata, ima pravo pokrenuti upravni spor u roku od 30 dana od dana dostave rješenja.

**POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE ODRŽAVANJA TESTIRANJA, NA WEB-STRANICI I OGLASNOJ PLOČI OPĆINE KISTANJE**

O vremenu i mjestu održavanja prethodne provjere znanja i sposobnosti (testiranju ) kandidati će biti obaviješteni putem web-stranice Općine Kistanje [www.kistanje.hr](http://www.kistanje.hr) i oglasne ploče Općine Kistanje, najmanje pet dana prije održavanja provjere (testiranja).

**Predsjednik**

Povjerenstva za provedbu javnog

natječaja za prijam u službu